I perioden 1940-1945 var det ingen aktivitet i Skudenes Idrettslag. Straks krigen var slutt kom de unge menn sammen igjen. Hensikten var ikke bare å blåse liv i Skudenes Idrettslag, men også få en tidsmessig fotballbane. Skudeneshavn kommune var en aktiv og god medspiller da beslutning om fotballbane på Klungermyr ble tatt. Gilje og Midbøe solgte tomteareal til Skudeneshavn kommune. Banen ble anlagt der kunstgressbanen ligger i dag.